Romo Lampkin
Romo Lampkin je izmišljeni lik advokata u redizajniranoj TV-seriji Battlestar Galactica koga je tumačio Mark Sheppard.

Lampkinu je tokom studija prava jedan od profesora, i glavnih uzora, bio Joseph Adama, otac komandanta Adame i djed Leeja "Apolla" Aadme. Tokom početnog sajlonskog napada mu je ubijena supruga. U seriji se pojavljuje nakon što ga predsjednica Laura Roslin i Adama imenuju kao branioca po službenoj dužnosti na suđenju Gaiusu Baltaru za izdaju, a nakon što je njegov prethodnik bio ubijen u atentatu.

Lampkin je prikazan kao cinik, ali izuzetno beskrupulozan i vješt advokat koji nosi tamne naočale kako bi što manje odavao vlastite emocije, ali i štap za hodanje koj koristi kako bi skrenuo pažnju sa svojih džeparskih aktivnosti; tako ukradene predmete koristi kako bi dobio što bolje informacije o svojim protivnicima u sporu.

Lampkin tokom suđenja počne blisko surađivati sa Leejem Adamom, ali se nakon njegovog uspješnog ishoda povlači natrag u privatnu praksu. Za vrijeme pobune koju su pokrenuli Tom Zarek i Felix Gaeta, Lampkin pomaže Leeju Adami i lojalistima da odnesu prevagu. Na samom kraju serije Lampkin preuzima mjesto posljednjeg predsjednika Dvanaest Kolonija te nadzire naseljavanje čovječanstva na Zemlju.

Vanjske veze

Likovi iz serije Battlestar Galactica (2004)
Fiktivni advokati
Fiktivni političari